**Olof Filip Westerlund** (s. 17. huhtikuuta 1999 Härnösand, Ruotsi) on ruotsalainen jääkiekkopuolustaja, joka pelaa SM-liigajoukkue Kalevan Pallossa. Hän laukoo oikealta.

Ura
---

### Seuraura

Westerlund on AIK Härnösandin kasvatti. Hän toimi kaudella 2014–2015 seuran J18-joukkueen kapteenina. Westerlund oli AIK:n tehokkain puolustaja ja kolmanneksi paras pistemies tehoilla 11+16=27, joilla hän jakoi J18 Elitin puolustajien pistepörssin toisen sijan Kramfors-Alliansenin Emil Stiernmanin kanssa edellään vain IF Troja-Ljungbyn Tom Johansson. Kaudeksi 2015–2016 Westerlund siirtyi Frölunda HC:n J18-joukkueeseen. Hän oli J18 Elitissä joukkueen tehokkain puolustaja Rasmus Dahlinin kanssa tehoilla 4+8=12 ja Westerlund voitti Frölundan sisäisen tehotilaston lukemalla +22. Hän voitti kauden päätteeksi J18 Allsvenskanin mestaruuden.

Kaudella 2016–2017 Westerlund debytoi Frölundan SHL-joukkueessa, jossa hän pelasi 33 runkosarja- ja seitsemän Mestarien liigan ottelua tehden neljä syöttöpistettä. Westerlund teki miesten pääsarjadebyyttinsä 17-vuotiaana Mestarien liigassa 9. syyskuuta 2016 saksalaista Grizzlys Wolfsburgia vastaan. Hänet merkittiin Frölundan seitsemänneksi puolustajaksi. Westerlund keräsi ottelusta teholukeman +1. SHL-debyyttinsä hän teki 24. syyskuuta 2016 vieraissa Brynäs IF:ää vastaan. Westerlund sai ottelussa jääaikaa 9.08 minuuttia ja hänelle merkittiin teholukema +1. Westerlund voitti kauden aikana CHL:n mestaruuden. Hän pelasi ison osan kaudestaan myös Frölundan J20-joukkueessa, mutta Westerlund vahvisti myös seuran J18-joukkuetta, jossa hän voitti kauden päätteeksi J18 Allsvenskanin hopeaa. Joulukuussa 2016 Westerlund teki Frölundan kanssa kevääseen 2019 asti ulottuvan SHL-sopimuksen.

Arizona Coyotes varasi Westerlundin toisella kierroksella 44. pelaajana NHL:n varaustilaisuudessa 2017. Kaudella 2017–2018 hän pelasi Frölundan SHL-joukkueessa 19 runkosarjaottelua tehden kaksi syöttöpistettä sekä neljä CHL-ottelua tehopistein 1+1=2. Westerlund teki pääsarjauransa avausmaalin Mestarien liigassa 3. lokakuuta 2017 ranskalaista Rapaces de Gapia vastaan. Hän keräsi ottelussa myös yhden syöttöpisteen. Tammikuussa 2018 Frölunda lainasi Westerlundin alustavasti kahdeksi viikoksi sarjatasoa alemmas HockeyAllsvenskan-joukkue IF Björklövenin riveihin. Hän pelasi siellä lopulta kauden loppuun. Westerlund pelasi suurimman osan runkosarjastaan kuitenkin Frölundan J20-joukkueessa, joiden kapteenistoon hän kuului. Westerlund vahvisti joukkuetta J20 SuperElitin pudotuspeleissä. Kaudella 2018–2019 hän pelasi Frölundan SHL-joukkueessa 19 runkosarjaottelua tehopistein 1+1=2 ja kahdeksan CHL-ottelua tehden kaksi syöttöpistettä. Westerlund teki SHL-uransa avausmaalin 15. marraskuuta 2018 vieraissa Djurgårdens IF:ää vastaan. Hänen roolinsa Frölundassa jäi kuitenkin varsin pieneksi ja tammikuussa 2019 seura lainasi hänet loppukauden kattavalla sopimuksella toiseen SHL-seuraan Timrå IK:hon, josta vastaavasti Frölundan suuntaan siirtyi puolustaja David Printz. Westerlund pelasi siellä vain neljä ottelua tehden kaksi maalia, kunnes hänen kautensa päättyi helmikuussa olkapäävamman vuoksi.

Elokuussa 2019 Westerlund teki uuden, vuoden mittaisen sopimuksen edellisenä keväänä Allsvenskaniin pudonneen Timrå IK:n kanssa. Pudotuspelien avausottelussa 11. maaliskuuta 2020 BIK Karlskogaa vastaan hän teki joukkueen 8–3-voittoon päättyneen ottelun voittomaalin. Lööken ensimmäinen maali syntyi kahden miehen ylivoimalla. Hän sai ottelussa myös syöttöpisteen Tobias Lindbergin tekemään maaliin. Ottelu jäi kuitenkin kauden viimeiseksi, kun kausi keskeytettiin koronaviruspandemian vuoksi. Toukokuussa 2020 Westerlund teki Timrån kanssa vuoden mittaisen jatkosopimuksen. Kaudella 2020–2021 hän jakoi Allsvenskanin pudotuspelien tehotilaston voiton joukkuetovereidensa Jonathan Dahlénin ja Albin Lundinin kanssa lukemalla +12. Timrån kausi päättyi mestaruuteen ja sarjanousuun takaisin SHL:ään. Kesäkuussa 2021 Westerlund teki seuran kanssa taas vuoden mittaisen jatkosopimuksen.

Toukokuussa 2022 Westerlund teki kaksivuotisen sopimuksen SHL:n nousijajoukkue HV71:n kanssa. Tammikuussa 2023 seura lainasi hänet loppukauden 2022–2023 kattavalla sopimuksella SM-liigajoukkue Tampereen Ilvekseen hakemaan suurempaa peliaikaa. Westerlund voitti kauden päätteeksi SM-pronssia. Kesäkuussa 2023 hänen sopimuksensa HV71:n purettiin, kun seura ei pystynyt tarjoamaan Westerlundille enää sopivaa roolia.

Elokuussa 2023 Westerlund teki kauden 2023–2024 kattavan sopimuksen SM-liigajoukkue Kalevan Pallon kanssa. Seuran urheilutoimenjohtaja Anssi Laineen mukaan KalPan oli hänen hankinnallaan reagoitava puolustajatarpeeseen Anton Karlssonin ja Ville Ruotsalaisen loukkaantumisten myötä.

### Maajoukkueura

Westerlund pelasi alle 20-vuotiaiden MM-kilpailuissa vuonna 2019 ja alle 18-vuotiaiden MM-kilpailuissa vuonna 2017. Valmentajat valitsivat hänet Ruotsin turnauksen yhdeksi kolmesta parhaasta pelaajasta. Westerlund valittiin myös Yhdysvaltoja vastaan pelatun alkulohkon ottelun päätteeksi ottelun parhaaksi pelaajaksi. Hän pelasi myös World U-17 Hockey Challengessa vuonna 2015, jolloin Westerlund voitti pronssia. Yhteensä hän on pelannut 24 nuorten ja 29 poikien maaottelua.

Pelityyli
---------

Westerlund on kuvaillut itseään kahden suunnan puolustajaksi, joka tykkää pelata nopeaa jääkiekkoa ja tukea hyökkäyksiä. Hän on maininnut vahvuuksikseen luistelun ja pelin lukemisen. KalPan urheilutoimenjohtaja Anssi Laineen mukaan Westerlund on hyvin luisteleva, moderni puolustaja, joka pystyy tuomaan kiekkoa itse ylös ja tukemaan hyökkäyksiä. Laineen mukaan hänen oikealta lähtevä laukauksensa tuo joukkueeseen uusia vaihtoehtoja ylivoimaan ja hänellä on erinomainen pelinäkemys.

Muuta
-----

Westerlundin pikkuveli Ludvig pelaa hyökkääjänä Ruotsin kolmanneksi korkeimmalla sarjatasolla HockeyEttan-joukkue IF Sundsvall Hockeyssa. Veljesten isä Jerry Andersson pelasi omalla urallaan hyökkääjänä Ruotsin alemmissa sarjoissa ja Pohjois-Amerikassa CHL-liigassa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Frölunda HC | SuperElit | 3 | 0 | 0 | 0 | 2 | – | – | – | – | – |
| 2016–2017 | Frölunda HC | SuperElit | 23 | 1 | 6 | 7 | 8 | 5 | 0 | 1 | 1 | 6 | U18 | 7 | 1 | 1 | 2 | 4 |
|  | Frölunda HC | SHL | 33 | 0 | 4 | 4 | 6 | – | – | – | – | – |
| 2017–2018 | Frölunda HC | SuperElit | 24 | 4 | 9 | 13 | 12 | 2 | 1 | 0 | 1 | 0 |
|  | Frölunda HC | SHL | 19 | 0 | 2 | 2 | 0 | – | – | – | – | – |
|  | IF Björklöven | Allsvenskan | 13 | 1 | 3 | 4 | 6 | 3 | 0 | 0 | 0 | 2 |
| 2018–2019 | Frölunda HC | SHL | 19 | 1 | 1 | 2 | 6 | – | – | – | – | – | JMM | 5 | 1 | 1 | 2 | 4 |
|  | Timrå IK | SHL | 4 | 2 | 0 | 2 | 0 | – | – | – | – | – |
| 2019–2020 | Timrå IK | Allsvenskan | 52 | 4 | 17 | 21 | 12 | 1 | 1 | 1 | 2 | 0 |
| 2020–2021 | Timrå IK | Allsvenskan | 52 | 5 | 16 | 21 | 16 | 15 | 1 | 6 | 7 | 6 |
| 2021–2022 | Timrå IK | SHL | 50 | 2 | 3 | 5 | 4 | – | – | – | – | – |
| 2022–2023 | HV71 | SHL | 18 | 1 | 0 | 1 | 6 | – | – | – | – | – |
|  | Ilves | SM-liiga | 20 | 2 | 2 | 4 | 4 | 10 | 1 | 1 | 2 | 2 |
| 5 kautta | yhteensä | SHL | 143 | 6 | 10 | 16 | 22 | – | – | – | – | – |
| 1 kausi | yhteensä | SM-liiga | 20 | 2 | 2 | 4 | 4 | 10 | 1 | 1 | 2 | 2 |
| 3 kautta | yhteensä | Allsvenskan | 117 | 10 | 36 | 46 | 34 | 19 | 2 | 7 | 9 | 8 |

Lähteet
-------

* Filip Westerlund The Internet Hockey Databasessa (englanniksi)
* Filip Westerlund Eurohockey-sivustolla (englanniksi)
* Filip Westerlund *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Filip Westerlund *Elite Prospects*. Everysport Media Group AB.  (englanniksi)
2. ↑  Elite Prospects - J18 Elit Stats 2014-2015 *eliteprospects.com*. Everysport Media Group AB. Viitattu 18.1.2023. (englanniksi)
3. ↑  Elite Prospects - Frölunda HC J18 *eliteprospects.com*. Everysport Media Group AB. Viitattu 18.1.2023. (englanniksi)
4. ↑  Matches *championshockeyleague.com*.  9.9.2016. Champions Hockey League (CHL) AG. Viitattu 18.1.2023. (englanniksi)
5. ↑  Matches *championshockeyleague.com*.  9.9.2016. Champions Hockey League (CHL) AG. Viitattu 18.1.2023. (englanniksi)
6. ↑  Tengblad, Mattias: Frölunda slog Brynäs – utkrävde revansch *expressen.se*.  24.9.2016. AB Kvällstidningen Expressen. Viitattu 19.9.2017. (ruotsiksi)
7. ↑  Filip Westerlund *shl.se*. SHL AB. Viitattu 18.1.2023. (ruotsiksi)
8. ↑  Pettersson Kymmer, Peter: Westerlund under kontrakt *frolundahockey.com*.  13.12.2016. Frölunda Hockey Club. Viitattu 19.9.2017. (ruotsiksi)
9. ↑  Matches *championshockeyleague.com*.  3.10.2017. Champions Hockey League (CHL) AG. Viitattu 18.1.2023. (englanniksi)
10. ↑  Kassman, Mikael: Back lånas in *bjorkloven.com*.  23.1.2018. Björklöven AB. Viitattu 22.7.2018. (ruotsiksi)
11. ↑  Filip Westerlund *shl.se*. SHL AB. Viitattu 18.1.2023. (ruotsiksi)
12. ↑  Pettersson Kymmer, Peter: Westerlund dit, Printz hit *frolundahockey.com*.  23.1.2019. Frölunda Hockey Club. Viitattu 18.1.2023. (ruotsiksi)
13. ↑  Skoglund, Henrik: Klubblöse talangens besked om nästa säsong: "Finns alternativ" *hockeysverige.se*.  21.7.2019. Everysport Media Group AB. Viitattu 18.1.2023. (ruotsiksi)
14. ↑  Karlsson, Måns: KLART: JVM-backen skriver korttidskontrakt *hockeysverige.se*.  19.8.2019. Everysport Media Group AB. Viitattu 18.1.2023. (ruotsiksi)
15. ↑  TIK - BIK (8-3) *stats.swehockey.se*.  11.3.2020. Svenska Ishockeyförbundet. Viitattu 18.1.2023. (englanniksi)
16. ↑  Olausson, Robin: KLART: Timrå värvar två spelare från SHL *hockeysverige.se*.  27.7.2020. Everysport Media Group AB. Viitattu 18.1.2023. (ruotsiksi)
17. ↑  Elite Prospects - HockeyAllsvenskan Stats 2020-2021 *eliteprospects.com*. Everysport Media Group AB. Viitattu 18.1.2023. (englanniksi)
18. ↑  Nilsson, Alexander: Timrå spikar backsidan – förlänger med kvalhjälte och värvar guldhjälte *HockeyNews.se*.  11.6.2021. Everysport Media Group AB. Viitattu 18.1.2023. (ruotsiksi)
19. ↑  Freijd, Johan: Filip Westerlund klar för HV71 *hv71.se*.  11.6.2021. HV71 Elitishockey AB. Viitattu 19.1.2023. (ruotsiksi)
20. ↑  Freijd, Johan: Filip Westerlund lånas ut till Ilves *hv71.se*.  18.1.2023. HV71 Elitishockey AB. Viitattu 18.1.2023. (ruotsiksi)
21. ↑  Seppä, Lassi: Puolustaja Filip Westerlund lainasopimuksella Ilvekseen, Kevin Czuczmanin kausi ohi *Jatkoaika.com*.  18.1.2023. Jatkoaika r.y. Viitattu 18.1.2023.
22. ↑  Freijd, Johan: Filip Westerlund lämnar HV71 *hv71.se*.  20.6.2023. HV71 Elitishockey AB. Viitattu 20.6.2023. (ruotsiksi)
23. 1 2  Kiekollista osaamista puolustukseen – tervetuloa KalPaan Filip Westerlund! *kalpa.fi*.  21.8.2023. KalPa Hockey Oy. Viitattu 21.8.2023.
24. ↑  BEST PLAYER OF THE GAME SELECTED BY THE TEAM (pdf)  23.4.2017. IIHF.  Arkistoitu 24.4.2017. Viitattu 19.9.2017. (englanniksi)
25. ↑  Ludvig Westerlund *Elite Prospects*. Everysport Media Group AB.  (englanniksi)
26. ↑  Jerry Andersson *Elite Prospects*. Everysport Media Group AB.  (englanniksi)

KalPa – SM-liiga
2 Sissons |
3 Karlsson |
6 Westerlund |
8 Ruotsalainen |
9 Mäenpää |
11 Simontaival |
14 Lantta |
15 Koponen |
16 Okany |
17 Korhonen |
18 Gallet |
19 Kiiskinen (**C**) |
20 Klemetti |
21 Vallius |
22 Räsänen (**A**) |
23 Elorinne |
26 Mattila (**A**) |
28 Rissanen |
32 Jatkola |
34 Immonen |
40 Lekkas |
42 K. Kapanen |
55 Lappalainen (**A**) |
74 Tavernier |
90 Salmela |
91 O. Kapanen |
93 Kantner |
-- Heiskanen |
-- Muhonen |
-- Pulkkanen |
-- Saarelainen |
-- Sorvali  

Valmentajat Karjalainen – Tervonen – Hentunen – Kauhanen – Kaartinen – Sacklin